ai4bharat/Pralekha huggingface dataset:
जलशक्ती मंत्रालय
उपराष्ट्रपतींच्या हस्ते 17 जून 2023 रोजी चौथ्या राष्ट्रीय जल पुरस्कारांचे होणार वितरण
जलशक्ती मंत्रालयाने 11 श्रेणींमध्ये 41 विजेत्यांची केली घोषणा
उपराष्ट्रपती जगदीप धनखर 17 जून 2023 रोजी चौथ्या राष्ट्रीय जल पुरस्कारांचे वितरण करतील. नवी दिल्लीतील विज्ञान भवनामधील प्लेनरी सभागृहात हा सोहळा होणार आहे. जल शक्ती मंत्रालयाच्या जलसंपदा, नदी विकास आणि गंगा पुनरुत्थान विभागाने सोहळ्याचे आयोजन केले आहे. विभागाने चौथ्या राष्ट्रीय जल पुरस्कारांसाठी एकूण 41 विजेत्यांची घोषणा केली आहे. यात 2022 साठीच्या संयुक्त विजेत्यांचाही समावेश आहे. 11 श्रेणींमध्ये हे पुरस्कार दिले जाणार आहेत. प्रत्येक पुरस्कार विजेत्याला प्रशस्तीपत्र, चषक तसेच काही श्रेणींमध्ये रोख पारितोषिके दिली जातील.
सर्वोत्कृष्ट राज्याचा पहिला पुरस्कार मध्य प्रदेशला दिला जाईल; ओडिशाच्या गंजम जिल्ह्याला सर्वोत्कृष्ट जिल्ह्याचा पुरस्कार देण्यात येईल; तेलंगणातील भद्राद्री कोठागुडेम जिल्ह्यातील जगन्नाधापुरम ग्रामपंचायतीला सर्वोत्कृष्ट ग्रामपंचायतीचा पुरस्कार दिला जाईल; सर्वोत्कृष्ट नागरी स्थानिक संस्थेचा पुरस्कार चंदीगडच्या चंदीगड महानगरपालिकेला प्रदान करण्यात येईल.
चौथ्या राष्ट्रीय जल पुरस्कार, 2022 साठीच्या पुरस्कार विजेत्यांची यादी पाहण्यासाठी येथे क्लिक करा.
पंतप्रधान नरेंद्र मोदी यांच्या मार्गदर्शनाखाली जलशक्ती मंत्रालयाने जल व्यवस्थापन आणि जलसंधारणाबाबत राष्ट्रीय स्तरावर जनजागृती करण्यासाठी व्यापक मोहीम सुरू केली आहे. देशातील जलस्रोत व्यवस्थापनासाठी सर्वांगीण दृष्टीकोन स्वीकारणे, विविध घटकांना प्रोत्साहन देणे आदी उद्देशाने, एकात्मिक राष्ट्रीय जल पुरस्काराची स्थापना करणे आवश्यक ठरले. त्यानुसार, जलसंपदा, नदी विकास आणि गंगा पुनरुत्थान विभागाद्वारे 2018 मध्ये राष्ट्रीय जल पुरस्कार सुरू करण्यात आले. दुसरे आणि तिसरे राष्ट्रीय जल पुरस्कार 2019 आणि 2020 या वर्षांसाठी देण्यात आले. कोविड महामारीमुळे 2021 मध्ये हे पुरस्कार देण्यात आले नाहीत.
गृह मंत्रालयाच्या राष्ट्रीय पुरस्कार पोर्टलवर वर्ष 2022 मध्ये, 30 जुलै 2022 रोजी चौथ्या राष्ट्रीय जल पुरस्कारांची माहिती देण्यात आली. 31 ऑक्टोबर 2022 च्या शेवटच्या तारखेपर्यंत एकूण 868 अर्ज प्राप्त झाले होते. त्यानंतर अर्जांची छाननी आणि पडताळणी करण्यात आली. केंद्रीय जल आयोग आणि केंद्रीय भूजल मंडळाद्वारे छाननी केलेल्या अर्जांची सत्यता तपासण्यात आली, त्यानंतर सर्व 11 श्रेणींमध्ये संयुक्त विजेत्यांसह 41 विजेत्यांची पुरस्कारांसाठी निवड करण्यात आली.
रेल्वे मंत्रालय
गरीब कल्याण रोजगार अभियानांतर्गत 21 ऑगस्ट 2020 पर्यंत भारतीय रेल्वेकडून 6,40,000 मनुष्य दिवसांच्या कामाची निर्मिती
या मनुष्य दिवसांच्या कामाची मुख्यत्वे बिहार, झारखंड, मध्य प्रदेश, ओदिशा, राजस्थान आणि उत्तर प्रदेश या 6 राज्यांमध्ये निर्मिती
नवी दिल्ली, 23 ऑगस्ट 2020
भारतीय रेल्वेने गरीब कल्याण रोजगार अभियानांतर्गत बिहार, झारखंड, मध्य प्रदेश, ओदिशा, राजस्थान आणि उत्तर प्रदेश या 6 राज्यांमध्ये 6,40,000 पेक्षा जास्त मनुष्य दिवसांच्या कामाची निर्मिती केली आहे.
रेल्वे आणि वाणीज्य आणि उद्योगमंत्री पियुष गोयल या प्रकल्पांच्या प्रगतीवर आणि या योजनेंतर्गत या राज्यांमध्ये स्थलांतरित मजुरांसाठी निर्माण केलेल्या रोजगार संधींवर बारकाईने लक्ष ठेवून आहेत.
21 ऑगस्ट 2020 पर्यंत 12,276 कामगारांना या मोहिमेत समाविष्ट करून घेण्यात आले आणि या प्रकल्पांचे काम करणाऱ्या कंत्राटदारांना 1410.35 कोटी रुपयांचे शुल्क देण्यात आले.B.Gokhale/S.Patil/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 139
अर्थ मंत्रालय
केंद्रीय अर्थसंकल्पात पर्यटन क्षेत्राला 2500 कोटी रुपये मंजूर
संस्कृती मंत्रालयाला 3150 कोटी रुपये मंजूर
भारतीय वारसा आणि संवर्धन संस्था स्थापन होणार
आठ नवी संग्रहालये, 5 संग्रहालयांचा कायापालट
पाच प्रतीकात्मक पुरातत्व क्षेत्रांचा पायाभूत विकास होणार
नवी दिल्ली, 1 फेब्रुवारी 2020
भारतीय तसेच परदेशी पर्यटकांना आकर्षित करुन घेणाऱ्या पर्यटन क्षेत्राचा विकास करण्यासाठी अर्थमंत्र्यांनी अडीच हजार कोटी रुपये निधी मंजूर केला आहे. संस्कृती मंत्रालयाला 3, 150 कोटी रुपये मंजूर झाले आहेत.
संग्रहालय शास्त्र आणि पुरातत्वशास्त्रात उत्तम तज्ञांची गरज भागवण्यासाठी अर्थमंत्र्यांनी भारतीय वारसा आणि संवर्धन संस्थेची स्थापना करण्याची घोषणा केली आहे. ही अभिमत विद्यापीठ दर्जाची संस्था संस्कृती मंत्रालयाच्या अंतर्गत कार्यरत असेल.
भारतीय प्राचीन संस्कृतीचे पुरातत्व अवशेष गोळा करुन त्याचे शास्त्रोक्त पद्धतीने विश्लेषण करण्यासाठी आणि ते जतन करुन उच्च प्रतीच्या संग्रहालयामार्फत हे ज्ञान लोकांपर्यंत पोचवण्यासाठी संग्रहालयशास्त्र आणि पुरातत्वशास्त्र यामधील सखोल प्रयत्न आवश्यक आहेत, असे अर्थमंत्र्यांनी आज सांगितले.
जागतिक आर्थिक व्यासपीठाने तयार केलेल्या पर्यटन क्षेत्र मानक निर्देशांकात 2014 साली 65 व्या क्रमांकावर असलेल्या भारताने 2019 मध्ये 34 व्या स्थानावर झेप घेतली आहे. याचाच परिणाम म्हणून पर्यटन क्षेत्रातली परदेशी चलन आवक जानेवारी 2019 मध्ये 7.4 टक्क्यांनी वाढून 1 लाख 75 कोटींपासून 1 लाख 88 हजार कोटींपर्यंत पोचली आहे.
सीतारामन यांनी पुरातत्व क्षेत्रातल्या पाच प्रतीकात्मक जागांचा विकास आणि त्याला जोडून पाच नवीन संग्रहालयाची घोषणा केली आहे. त्याशिवाय देशातल्या पाच महत्वाच्या संग्रहालयांचा कायापालट व विकास करण्याचीही घोषणा केली आहे.
केंद्रीय अर्थमंत्र्यांनी खालील घोषणा केल्या आहेत:-
पाच प्रतिकात्मक पुरातत्व क्षेत्रांचा विकास आणि त्यांना जोडलेल्या पाच संग्रहालयांची स्थापना
- राखीगढी 
- हस्तिनापूर 
- शिवसागर 
- धोलावीरा 
- अदिचन्नालूर 
याशिवाय अहमदाबादजवळ लोथाल येथे हडप्पा संस्कृतीची वैशिष्ट्ये जपणारे सागरी संग्रहालय स्थापन होणार. त्यासाठी जहाज मंत्रालयाचा पुढाकार.
कोलकाता-
- प्रधानमंत्री नरेंद्र मोदी यांनी जानेवारी 2020 मध्ये केलेल्या घोषणेनुसार देशातल्या सर्वात जुन्या संग्रहालयाचा कायापालट.
- पुरातन नाणी तसेच व्यापार संग्रहालय ओल्ड मिंट बिल्डिंग मध्ये स्थापन होणार
- झारखंडमध्ये रांची येथे आदिवासी संग्रहालय स्थापन होणार
- याशिवाय देशातल्या इतर चार संग्रहालयांचा कायापालट होणार
देशाचा विकास आणि रोजगाराच्या संधी वाढवण्यासाठी पर्यटन क्षेत्राचा विकास साहाय्यभूत ठरतो असे सीतारामन म्हणाल्या.
याबाबतीत सर्व राज्यांनी महत्वाची भूमिका बजावली पाहिजे. प्रत्येक राज्य सरकारने काही पर्यटन क्षेत्राची ओळख पटवून येत्या वर्षात त्यांचा विकास करण्यासाठी योजना आखणे अपेक्षित आहे. त्यानुसार राज्यांना केंद्राकडून निधी उपलब्ध करुन दिला जाईल, असे त्या म्हणाल्या.
G.Chippalkatti/U.Raikar/P.Malandkar
(Visitor Counter : 105
सांस्कृतिक मंत्रालय
आंतरराष्ट्रीय योगा दिवस 2021 साजरा करण्यासाठी सांस्कृतिक मंत्रालयातर्फे ‘योग- एक भारतीय परंपरा’ या विशेष मोहिमेचे देशभरात आयोजन
‘आजादी का अमृत महोत्सव’ या कार्यक्रमाचा भाग म्हणून 75 वारसा स्थळांवर योग प्रात्यक्षिके आणि सांस्कृतिक कार्यक्रम
नवी दिल्ली, 19 जून 2021
शारीरिक, मानसिक स्वास्थ्य आणि आत्मिक आनंद कमवून देण्यात महत्त्वाची भूमिका बजावणाऱ्या योगविद्येची शक्ती जगाने जाणून घेतली आहे. त्यामुळेच योगविद्या हळूहळू प्रत्येक व्यक्तीच्या जीवनात मध्यवर्ती स्थान पटकावत आहे. संपूर्ण जगाला सांस्कृतिक परंपरा आणि मानवतेची अमूल्य भेट म्हणून प्रसार झालेली योगविद्या स्वतःचे महत्व अधिक मोठ्या मंचावर सिद्ध करत आहे.
हे लक्षात घेत भारत सरकारच्या सांस्कृतिक मंत्रालयाने आंतरराष्ट्रीय योग दिन साजरा करण्यासाठी ‘योग- एक भारतीय परंपरा’ हा कार्यक्रम ‘आजादी का अमृत महोत्सव’ या मोहिमेचा भाग म्हणून आयोजित केला आहे. सांस्कृतिक मंत्रालयाच्या सर्व संस्था आणि उपक्रमांच्या सक्रिय सहभागाने 75 सांस्कृतिक वारसा स्थळांवर हा कार्यक्रम केला जाणार आहे. सध्याच्या महामारीच्या कालखंडात प्रत्येक स्थळी फक्त 20 व्यक्तीच या योगावरील कार्यक्रमात सहभागी होतील. या ठिकाणी आयोजित होणाऱ्या कार्यक्रमांमध्ये अनेक नामवंत व्यक्ती भाग घेणार आहेत.
या कार्यक्रमात पंचेचाळीस मिनिटांच्या योगसाधनेनंतर अर्ध्या तासाचा सांस्कृतिक कार्यक्रम सादर होईल. योगसाधना सादरीकरणानंतर संगीत नाटक अकादमीचे पुरस्कारप्राप्त युवा कलाकार किंवा विभागीय सांस्कृतिक केंद्रांमधील कलाकारांतर्फे सादर होणारा सांस्कृतिक कार्यक्रम, असे या कार्यक्रमाचे एकूण स्वरूप आहे. या कार्यक्रमाचे थेट प्रक्षेपण सांस्कृतिक मंत्रालयाच्या सर्व डिजिटल मंचावरून केले जाईल. निवडक 30 ठिकाणांवरील कार्यक्रमाचे थेट प्रक्षेपण विस्तृतपणे सांस्कृतिक मंत्रालयाच्या डिजिटल मंचांवरून तसेच रेडिओ 104, दूरदर्शन, क्युअरफिट व एफआयसीसीआय यासारख्या मंत्रालयाच्या सहयोगी माध्यमांकडून केले जाईल.
सांस्कृतिक तसेच पर्यटन मंत्रालयाचे राज्यमंत्री प्रल्हाद सिंग पटेल हे दिल्लीतील लाल किल्ला येथे 21 जून 2019 रोजी सकाळी 7 ते 7.45 या कालावधीत मंत्रालयाच्या वरिष्ठ अधिकार्यांसह योगाभ्यासाची प्रात्यक्षिके करतील. ती मंत्रालयाच्या सर्व डिजिटल मंचावरून प्रक्षेपित केली जातील.S.Patil/V.Sahajrao/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 106
पेट्रोलियम आणि नैसर्गिक वायू मंत्रालय
आगामी इथेनॉल समर्पित प्रकल्पांसाठी सार्वजनिक क्षेत्रातील आघाडीच्या तेल कपंन्यांनी एकत्र येत त्रिपक्षीय अधिक एस्क्रो करारावर केल्या स्वाक्षऱ्या
भारत पेट्रोलियम कॉर्पोरेशन लिमिटेड , इंडियन ऑइल कॉर्पोरेशन लिमिटेड  आणि हिंदुस्तान पेट्रोलियम कॉर्पोरेशन लिमिटेड  या तेल विपणन कंपन्यांनी  भारतातील आगामी इथेनॉल समर्पित प्रकल्पांसाठी दीर्घकालीन खरेदी करार  केला आहे.
बिहारच्या उद्योग विभागाचे प्रधान सचिव संदीप पौंडरिक , भारतीय स्टेट बँकेचे व्यवस्थापकीय संचालक अश्वनी भाटिया आणि बीपीसीएलचे कार्यकारी संचालक आय/सी, विपणन कॉर्पोरेट, सुखमल जैन यांच्या उपस्थितीत ओएमसी, प्रकल्प प्रवर्तक आणि संबंधित इथेनॉल प्रकल्पांच्या बँकांमध्ये त्रिपक्षीय-अधिक-एस्क्रो कराराच्या  पहिल्या संचावर स्वाक्षरी करण्यात आली.
भारतीय स्टेट बँक, इंडियन ओव्हरसीज बँक आणि इंडियन बँक या तीन बँका या त्रिपक्षीय करारामध्ये ओएमसी आणि प्रकल्प प्रवर्तकांसह सहभागी आहेत. इथेनॉल प्रकल्पांना मिळणारा निधी या बँकांनी दिलेल्या वित्तपुरवठ्यासाठी वापरला जाईल याची खातरजमा करण्यासाठी कराराची रचना करण्यात आली आहे.
या करारानुसार, केन्द्र सरकारच्या इथेनॉल मिश्रित पेट्रोल  कार्यक्रमा अंतर्गत या इथेनॉल समर्पित प्रकल्पाद्वारे तयार केलेले इथेनॉल, पेट्रोलमध्ये मिश्रण करण्यासाठी ओएमसींना विकले जाईल. इथेनॉलच्या पुरवठ्यासाठीचा निधी नियोजनानुसार कर्जाची सेवा सुनिश्चित करण्यासाठी वित्तपुरवठा बँकेकडे ठेवलेल्या एस्क्रो खात्यात जमा केला जाईल.
मायक्रोमॅक्स बायोफ्युएल्स प्रा. लि., बिहार, इस्टर्न इंडीया बायोफ्युएल्स प्रा. लि., बिहार, मुझफ्फरपूर बायोफ्युएल्स प्रा. लि., बिहार, केपी बायोफ्युएल्स प्रा. लि., मध्य प्रदेश आणि विसाग बायोफ्यूल्स प्रायव्हेट लिमिटेड, मध्य प्रदेश यांच्याबरोबर त्रिपक्षीय करार करण्यात आला आहे.
भारताने इथेनॉल पुरवठ्यात वर्ष 2021-22 मध्ये, 186 कोटी लिटर इथेनॉलचा वापर केला. यात 9.90% इथेनॉल मिश्रणाचा टप्पा गाठला. यामुळे 9000 कोटींहून अधिक परकीय चलनाची बचत झाली.
तथापि, सरकारने 2025 पर्यंत 20% मिश्रित इथेनॉल साध्य करण्याचे उद्दिष्ट ठेवले आहे. ते सामान्यतः E20 लक्ष्य म्हणून ओळखले जाते. हे लक्ष्य गाठण्यात इथेनॉलची तूट हे मोठे आव्हान आहे. E20 चा विचार करता, 2025-26 मध्ये लक्ष्य गाठण्यासाठी देशाला 1,016 कोटी लिटर इथेनॉलची आवश्यकता आहे. पण, सध्याच्या उपलब्धतेनुसार इथेनॉलची तूट अंदाजे 650 कोटी लिटर इतकी आहे. या पाच प्रकल्पांमुळे दरवर्षी सुमारे 23 कोटी लिटर इथेनॉल तयार होण्याची शक्यता आहे.
आरोग्य आणि कुटुंब कल्याण मंत्रालय
कोविड-19 बाबतची अद्ययावत माहिती
देशव्यापी लसीकरण मोहिमेत आतापर्यंत कोविड प्रतिबंधक लसीच्या 161 कोटी 92 लाख मात्रा देण्यात आल्या आहेत
भारतातील कोविड सक्रीय रुग्णसंख्या सध्या 21,87,205
सध्या सक्रीय रुग्णसंख्येचे प्रमाण 5.57% इतके आहे
रोगमुक्ती दर सध्या 93.18%
गेल्या 24 तासात 2,59,168 रुग्ण कोरोनामुक्त झाल्यामुळे आता एकूण रोगमुक्तांची संख्या वाढून 3,65,60,250 झाली आहे
गेल्या 24 तासात 3,33,533 नव्या कोरोना बाधितांची नोंद
दैनंदिन पॉझिटीव्हिटी दर 
साप्ताहिक पॉझिटीव्हिटी दर 
आतापर्यंत एकूण 71 कोटी 55 लाख चाचण्या करण्यात आल्या; गेल्या 24 तासात एकूण 18,75,533 चाचण्या करण्यात आल्या.
आरोग्य आणि कुटुंब कल्याण मंत्रालय
2 ते 18 वयोगटासाठी कोव्हॅक्सिनच्या दुसऱ्या/ तिसऱ्या टप्यातील मानवी चाचणीला भारतीय औषध महानियंत्रकांची मान्यता
मेसर्स भारत बायोटेक 525 निरोगी स्वयंसेवकांवर चाचण्या घेणार
देशाचे राष्ट्रीय नियामक,भारतीय औषध महानियंत्रक  यांनी काळजीपूर्वक तपासणी केल्यानंतर , विषय तज्ञ समिती  ची शिफारस मान्य केली आहे आणि 12.05.2021 रोजी लस उत्पादक भारत बायोटेक लिमिटेडला 2 ते 18 वर्षे वयोगटासाठी कोवॅक्सीन  ची दुसऱ्या/ तिसऱ्या टप्यातील मानवी चाचणी घेण्यासाठी परवानगी दिली.
मेसर्स भारत बायोटेक इंटरनेशनल लिमिटेड, हैदराबाद  ने 2 ते 18 वर्षे वयोगटासाठी कोवॅक्सीन ची दुसऱ्या/ तिसऱ्या टप्यातील मानवी चाचणी घेण्याचा प्रस्ताव दिला होता. 525 निरोगी स्वयंसेवकांवर ही चाचणी घेण्यात येईल.
या चाचणीत , 0 दिवस आणि 28 दिवस दरम्यान अंतस्नायुमधून लसीच्या दोन मात्रा दिल्या जातील.
जलद नियामक प्रतिसाद म्हणून, हा प्रस्ताव विषय तज्ज्ञ समिती   कडून 11.05.2021. रोजी विचारात घेण्यात आला. समितीने तपशीलवार विचारविनिमयानंतर प्रस्तावित टप्पा दोन / तीन च्या मानवी चाचणीला सशर्त परवानगी देण्याची शिफारस केली.
पंतप्रधान कार्यालय
पंतप्रधान नरेंद्र मोदी यांनी नवरात्रीच्या पाचव्या दिवशी दुर्गामातेच्या पाचव्या रूपाचे, स्कंदमातेचे तिच्या भक्तांकरता आशीर्वाद मागितले आहेत आणि देवीची प्रार्थना  सुद्धा शेअर केली आहे.
पंतप्रधानांनी ट्विट केले आहे...
"नमामि स्कन्दमातरं स्कन्धधारिणीम्।
समग्रतत्त्वसागरामपारपारगहराम्॥
"आज नवरात्रीच्या पाचव्या दिवशी दुर्गामातेच्या पाचव्या रूपाचे , स्कंदमातेचे पूजन होत आहे. माता स्कंदमातेच्या आशीर्वादाने आपल्या सर्वांच्या जीवनात नवीन ऊर्जा येवो, देशवासीयांच्या वतीने मातेला प्रणाम!"
जलशक्ती मंत्रालय
पंतप्रधान नरेंद्र मोदी यांच्या मार्गदर्शन आणि नेतृत्वाखाली केंद्रीय जलशक्ती मंत्र्यांच्या हस्ते शाळा आणि अंगणवाडी केंद्रांमध्ये पिण्याच्या पाण्याचा पुरवठासाठी 100 दिवसांच्या अभियानाचा प्रारंभ
पंतप्रधान नरेंद्र मोदी यांचे राज्यांना सार्वजनिक संस्थांमध्ये पिण्याच्या पाण्याच्या पुरवठय़ाची व्यवस्था करण्यासाठी 100 दिवसांच्या मोहिमेचा अधिकाधिक लाभ घेण्याचे आवाहन
पंतप्रधान नरेंद्र मोदी यांच्या मार्गदर्शनाखाली आणि दूरदर्शी नेतृत्वात देशभरातील बालकांना स्वच्छ आणि सुरक्षित पिण्याचे पाणी देण्याच्या उदात्त प्रयत्नांसह, केंद्रीय जल शक्ती गजेंद्रसिंग शेखावत यांनी आज देशभरातील सर्व शाळा आणि अंगणवाडी केंद्रांमध्ये पिण्याच्या पाण्याचा पुरवठा करण्यासाठी 100 दिवसांच्या विशेष अभियानाचा शुभारंभ केला. पंतप्रधानांनी 29 सप्टेंबर 2020 रोजी जल जीवन मिशनच्या अंमलबजावणीसंदर्भात ग्रामपंचायती आणि पाणी समित्यांसाठी ‘मार्गदर्शिके’चे प्रकाशन करताना या अभियानाची संकल्पना मांडली होती. पंतप्रधान म्हणाले की, 2 ऑक्टोबर 2020 पासून देशभरातील शाळा आणि अंगणवाडी केंद्रांमध्ये नळांमधून शुद्ध पाणी मिळावे यासाठी ‘100 दिवसांची मोहीम’ सुरू करावी. सार्वजनिक संस्थांमध्ये नळाद्वारे पिण्याचे पाणी पुरवले जावे यासाठी या मोहिमेचा अधिकाधिक उपयोग करण्याचे आवाहनही त्यांनी राज्यांना केले होते. बालकांना जलयुक्त आजारांची लागण होण्याची जोखीम जास्त असल्यामुळे त्यांना स्वच्छ पाणी उपलब्ध करुन देणे याला प्राधान्य आहे, म्हणून शाळा, अंगणवाडी केंद्र, आरोग्य सेवा केंद्रांमध्ये नळाच्या पाण्याद्वारे स्वच्छ पाणी मिळावे यासाठी जल जीवन मिशन अंतर्गत तरतुदी केल्या आहेत.
राष्ट्रीय जल जीवन अभियान राज्ये/केंद्रशासित प्रदेशांमध्ये पोहोचले आहे, यातून हे सुनिश्चित करण्यात येत आहे की, या मोहिमेदरम्यान, पुढच्या 100 दिवसांत गावातील सर्व शाळा, अंगणवाडी केंद्रे आणि इतर सार्वजनिक संस्थांमध्ये स्वच्छ पाणीपुरवठा करण्याचा ठराव संमत करण्यासाठी ग्रामसभा लवकरात लवकर बोलावण्यात येतील. ही मोहीम बालकांसाठी सुरक्षित पाणीपुरवठा सुनिश्चित करण्याच्या दृष्टीने दूरगामी परिणाम करणारी आणि त्यांच्या आरोग्यावर आणि एकूणच विकासावर सकारात्मक परिणाम करणारी ठरेल. राष्ट्रपिता महात्मा गांधी यांच्या 151 व्या जयंतीनिमित्त त्यांना ही योग्य आदरांजली आहे.
जल जीवन मिशन  चे उद्दीष्ट 2024 पर्यंत प्रत्येक ग्रामीण घरात नळ जोडणी देणे आहे. या मोहिमेअंतर्गत महिला आणि बालकांवर विशेष लक्ष दिले जात आहे.
या अभियानात सर्व गंभीर समस्यांचे निराकरण करण्याची क्षमता आहे आणि सर्व ग्रामपंचायती किंवा त्यांच्या उप-समितीने या अभियानामध्ये भाग घ्यावा जेणेकरुन हे अभियान यशस्वी होईल.
इलेक्ट्रॉनिक्स आणि माहिती तंत्रज्ञान मंत्रालय
23व्या राष्ट्रीय ई-गव्हर्नन्स परिषदेचे आज मुंबईत उद्घाटन
मुंबई, 7 फेब्रुवारी 2020
23 व्या राष्ट्रीय ई-गव्हर्नन्स परिषदेचे आज मुंबईत वरळी इथल्या नॅशनल स्पोर्टस क्लब येथे आयोजन करण्यात आले होते. महाराष्ट्राचे उद्योग मंत्री सुभाष देसाई आणि पर्यटन व पर्यावरणमंत्री आदित्य ठाकरे यांनी या परिषदेचे उद्घाटन केले.
केंद्रीय माहिती व तंत्रज्ञान मंत्रालयाचे सचिव अजय प्रकाश सहानी, प्रशासकीय सुधारणा आणि लोक तक्रार विभागाचे सचिव छत्रपती शिवाजी, या समारंभाला उपस्थित होते. महाराष्ट्र सरकारच्या माहिती आणि तंत्रज्ञान विभागाने केंद्र सरकारच्या प्रशासकीय सुधारणा आणि लोक तक्रार विभाग आणि माहिती तंत्रज्ञान विभागाच्या सहकार्याने ई-गव्हर्नन्सवरील या दोन दिवसीय परिषदेचे आयोजन केले आहे.
ई-गव्हर्नन्स हे इलेक्ट्रॉनिक गव्हर्नन्स न ठरता नागरिकांचे जीवन सुलभ बनवण्याचे साधन ठरावे, नागरिकांना सर्व सेवा ऑनलाईन उपलब्ध व्हाव्यात यावर या परिषदेत भर देण्यात आला. आरोग्य, कृषी, शिक्षण आणि भूमी अभिलेख या क्षेत्रांना प्राधान्य देण्यात येणार आहे. ब्लॉक चेन, क्वॉन्टम कम्प्युटिंग, कृत्रिम बुद्धिमत्ता यांसारख्या उदयोन्मुख तंत्रज्ञानाचा ई-गव्हर्नन्समध्ये वापर करण्याबाबत या परिषदेत चर्चा करण्यात आली.
मुंबई ही देशाची आर्थिक राजधानी असून, उत्तम भवितव्यासाठी आगामी प्रत्येक उपक्रमाला एक मोठा वाव आहे. आज सरकारी सेवा जनतेच्या दारापर्यंत पोहोचवल्या जात आहेत, असे पर्यावरण आणि पर्यटन मंत्री आदित्य ठाकरे यांनी आपल्या उद्घाटन पर भाषणात सांगितले. यावेळी त्यांनी ब्लॉकचेन स्टॅन्ड बॉक्स या प्रणालीचा शुभारंभ केला. ई-गव्हर्नन्समध्ये कार्यक्षमता वाढवण्यासाठी या प्रणालीचा वापर केला जाणार आहे. याद्वारे उपलब्ध केली जाणारी सुरक्षा, अंतर्गत प्रणालीची कार्यक्षमता आणि सरकारी विभागीय कामांच्या वेळेत आणि श्रमात बचत ही या प्रणालीची मुख्य आकर्षणे आहेत.
यावेळी बोलतांना माहिती तंत्रज्ञान मंत्रालयाचे सचिव अजय सहानी यांनी देशातल्या शेतकऱ्यांना डिजिटल मंचामार्फत मिळालेले लाभ अधोरेखित केले. आता शेतकऱ्यांना एकाच मंचाखाली सर्व गोष्टी करता येतात. यावेळी त्यांनी आधार, युपीआय, जीएसटी आणि पीएफएमएस या चार प्रमुख डिजिटल मंचांचा उल्लेख केला.
ई-गव्हर्नन्स म्हणजे सरकार प्रत्येक नागरिकाच्या वेळेची किंमत जाणतो. डिजिटल भारत कार्यक्रमाचा हा चौथा स्तंभ आहे, असे प्रशासकीय सुधारणा आणि लोक तक्रार विभागाचे सचिव छत्रपती शिवाजी यांनी आपल्या भाषणात सांगितले.
ऑनलाईन थेट लाभ हस्तांतरण सेवेमुळे या संपर्क प्रक्रियेतील अधिकाऱ्यांची संख्या 100 हून हाताच्या बोटावर मोजण्या इतपत कमी झाली आहे, असे माहिती आणि तंत्रज्ञान विभागचे प्रधान सचिव एस.व्ही.आर.श्रीनिवास म्हणाले.
यावर्षी केंद्र आणि राज्य सरकारच्या विभागातून तसेच खाजगी क्षेत्रातून सुमारे 800 जण यात सहभागी झाले आहेत. गेल्यावर्षीच्या तुलनेत यंदा लक्षणीय वाढ झाली आहे. यातून ई-गव्हर्नन्स आणि डिजिटल मंचाचे वाढते महत्व अधोरेखित होते.
S.Tupe/S.Kane/D.Rane
(Visitor Counter : 125
आर्थिक व्यवहार विषयक मंत्रिमंडळ समिती
राजकोट-कानालूस रेल्वेमार्गाच्या दुहेरीकरणाला केंद्रीय मंत्रिमंडळाची मंजुरी
प्रकल्पाची एकूण अंदाजित किंमत 1,080.58 कोटी रुपये असेल आणि त्याची वाढीव / प्रकल्पपूर्तीची किंमत 1,168.13 कोटी रुपये असेल.
दुहेरीकरण होणाऱ्या रेल्वे मार्गाची एकूण लांबी 111.20 किमी आहे
मार्ग दुहेरी केल्याने क्षमता वाढेल आणि मार्गावर अधिक फेऱ्या सुरू होऊ शकतात. राजकोट ते कानालूस या प्रस्तावित दुहेरीकरणामुळे सौराष्ट्र प्रदेशाचा सर्वांगीण विकास होईल
नवी दिल्ली, 29 सप्टेंबर 2021
माननीय पंतप्रधान श्री नरेंद्र मोदी यांच्या अध्यक्षतेखाली आर्थिक व्यवहार विषयक मंत्रिमंडळ समितीने राजकोट-कानालूस रेल्वे मार्ग दुहेरीकरणाला मंजुरी दिली आहे. प्रकल्पाची एकूण अंदाजित किंमत 1,080.58 कोटी रुपये असेल आणि त्याची वाढीव / प्रकल्पपूर्तीची किंमत 1,168.13 कोटी रुपये असेल. दुहेरीकरण होणाऱ्या रेल्वे मार्गाची एकूण लांबी 111.20 किमी आहे. हा प्रकल्प चार वर्षांत पूर्ण होईल.
विभागातील सध्याच्या माल वाहतुकीमध्ये प्रामुख्याने पेट्रोलियम, तेल आणि वंगण , कोळसा, सिमेंट, खत आणि अन्नधान्यांचा समावेश आहे. प्रकल्पाच्या मार्ग संरेखनातून रेल्वे रुळाशेजारील खाजगी उद्योगांना मालवाहतूक केली जाते. रिलायन्स पेट्रोलियम, ESSAR तेल आणि टाटा केमिकल सारख्या मोठ्या उद्योगांद्वारे भविष्यातील भरीव वस्तूंची वाहतूक अपेक्षित आहे. राजकोट - कानालूस दरम्यान ब्रॉडगेज एकेरी मार्गाचा इष्टतम क्षमतेपेक्षा जास्त वापर झाला आहे आणि
कामकाज सुलभ करण्यासाठी अतिरिक्त समांतर ब्रॉडगेज मार्गाची आवश्यकता आहे. प्रवासी/मेल एक्स्प्रेस गाड्यांच्या 30 जोड्या या विभागादरम्यान धावतात आणि देखभालीसाठी बंद चा काळ धरून विद्यमान मार्गाची वापर क्षमता 157.5% पर्यंत आहे. दुहेरीकरणानंतर माल आणि प्रवासी वाहतुकीवरील भार लक्षणीयरित्या कमी होईल. विभाग दुप्पट केल्याने क्षमता वाढेल आणि मार्गावर अधिकफेऱ्या सुरु केल्या जाऊ शकतात. राजकोट ते कानालूस पर्यंत प्रस्तावित दुहेरीकरणामुळे सौराष्ट्र प्रदेशाचा सर्वांगीण विकास होईल.M.Chopade/V.Joshi/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
पंतप्रधान नरेंद्र मोदी यांनी ‘द एलिफंट व्हिस्परर’ च्या पूर्ण चमूचे ऑस्कर जिंकल्याबद्दल केले अभिनंदन
पंतप्रधान नरेंद्र मोदी यांनी ‘द एलिफंट व्हिस्परर’ या माहितीपटाच्या दिग्दर्शिका कार्तिकी गोन्साल्विस, निर्माते गुणित मोंगा यांच्या सह संपूर्ण चमूचे ‘सर्वोत्कृष्ट लघु माहितीपट’ या विभागातील ऑस्कर पारितोषिक मिळवल्याबद्दल अभिनंदन केले आहे.
अकादमी पुरस्काराकडून याबद्दल केल्या गेलेल्या ट्विटला उत्तर देताना प्रधानमंत्र्यांनी ट्विट केले...
“@earthspectrum,@guneetm आणि द एलिफंट व्हिस्परर च्या संपूर्ण चमूचे या सन्मानासाठी हार्दिक अभिनंदन. त्यांच्या या माहितीपटामुळे शाश्वत विकास आणि निसर्गाशी एकरूप होऊन जगण्याचे तत्व अधोरेखित झाले आहे. #Oscars”
S.Thakur/U.Raikar/C.Yadav
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
श्रम आणि रोजगार मंत्रालय
पंतप्रधान नरेंद्र मोदी यांच्या नेतृत्वाखाली भारतातील जनतेला सामाजिक सुरक्षा प्रदान करून देशातील कार्यबळाला प्रतिष्ठित काम उपलब्ध करून देण्याच्या वचनबद्धतेसह देश अमृत काळाकडे वाटचाल करत आहे: केंद्रीय मंत्री भूपेंद्र यादव यांचे प्रतिपादन
नवी दिल्ली 14 जून 2023
केंद्रीय श्रम आणि रोजगार तसेच पर्यावरण, वने आणि हवामान बदल विभागाचे मंत्री भूपेंद्र यादव यांनी काल, 13 जून 2023 रोजी जिनिव्हा येथे 111 व्या आंतरराष्ट्रीय श्रम परिषदेच्या समारोप सत्राला संबोधित केले. ते म्हणाले की पंतप्रधान नरेंद्र मोदी यांच्या नेतृत्वाखाली भारतातील जनतेला सामाजिक सुरक्षा प्रदान करून देशातील कार्यबळाला प्रतिष्ठित काम उपलब्ध करून देण्याच्या वचनबद्धतेसह देश अमृत काळाकडे वाटचाल करत आहे.
जी-20 समूहाच्या अध्यक्षतेच्या माध्यमातून भारताने जगातील देशा देशांमधील कौशल्यपूर्णतेत असलेली उणीव दूर करण्यासाठी साधनांचा शोध घेण्याचे तसेच कौशल्ये आणि पात्रता यांचे सुसंवादीकरण आणि परस्पर मान्यता देण्यासाठी प्रयत्न करण्याचे उद्दिष्ट ठेवले आहे असे केंद्रीय मंत्र्यांनी सांगितले.
ते म्हणाले की, गिग आणि प्लॅटफॉर्म कामगारांसह सर्व श्रमिकांना एकसमान आणि व्यापक सामाजिक सुरक्षेचे संरक्षण प्रदान करण्यासाठी शाश्वत अर्थपुरवठा यंत्रणा उभारण्याचे मार्ग शोधण्याच्या कार्यात जगासह एकत्रितपणे काम करण्याचे लक्ष्य देखील भारताने निश्चित केले आहे.
आंतरराष्ट्रीय श्रम परिषदेच्या अनुषगाने, केंद्रीय मंत्री यादव यांनी आंतरराष्ट्रीय श्रम संघटनेचे महासंचालक गिल्बर्ट हाँगबो यांची देखील भेट घेतली. भारताच्या जो-20 अध्यक्षतेखाली, जागतिक कौशल्य तफावतीच्या ईडब्ल्यूजी प्राधान्यक्रम क्षेत्रांशी संबंधित समस्या, गिग आणि प्लॅटफॉर्म अर्थव्यवस्था तसेच सामाजिक संरक्षण आणि सामाजिक सुरक्षेसाठी शाश्वत वित्तपुरवठा यासंदर्भात दोन्ही नेत्यांनी चर्चा केली.
केंद्रीय मंत्री भूपेंद्र यादव यांनी जिनिव्हा येथील अरीयाना पार्कमध्ये असलेल्या महात्मा गांधीजींच्या पुतळ्यापाशी जाऊन गांधीजींना नम्र आदरांजली वाहिली.
आरोग्य आणि कुटुंब कल्याण मंत्रालय
भारताच्या एकूण कोविड -19 प्रतिबंधक लसीकरणाने 170.21 कोटी मात्रांचा टप्पा केला पार
गेल्या 24 तासात 55.78 लाख मात्रांचे लसीकरण
रुग्ण बरे होण्याचा दर सध्या 96.46%,
गेल्या 24 तासात 67,597 नव्या कोरोना रुग्णांची नोंद.
भारतातील उपचाराधीन रुग्णांची सध्याची संख्या 9,94,891
सध्याचा साप्ताहिक पॉझिटिव्हिटी दर 8.30%
गेल्या 24 तासात 55.78  लाख मात्रांचे कोविड-19 प्रतिबंधक लसीकरण झाल्याने आज सकाळी 7 वाजेपर्यंत प्राप्त झालेल्या तात्पुरत्या अहवालानुसार, भारताने 170.21  कोटी मात्रांचा टप्पा पार केला आहे. 1,89,63,092 सत्रातून हे लसीकरण पार पडले आहे.
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार एकूण मात्रांची गटनिहाय आकडेवारी खालीलप्रमाणे:
|
|
Cumulative Vaccine Dose Coverage
|
|
HCWs
|
|
1st Dose
|
|
1,03,98,100
|
|
2nd Dose
|
|
99,07,584
|
|
Precaution Dose
|
|
37,00,573
|
|
FLWs
|
|
1st Dose
|
|
1,84,02,343
|
|
2nd Dose
|
|
1,73,29,337
|
|
Precaution Dose
|
|
48,84,424
|
|
Age Group 15-18 years
|
|
1st Dose
|
|
4,99,87,314
|
|
2nd Dose
|
|
75,90,456
|
|
Age Group 18-44 years
|
|
1st Dose
|
|
54,55,09,057
|
|
2nd Dose
|
|
41,79,67,945
|
|
Age Group 45-59 years
|
|
1st Dose
|
|
20,11,27,430
|
|
2nd Dose
|
|
17,44,55,783
|
|
Over 60 years
|
|
1st Dose
|
|
12,54,87,208
|
|
2nd Dose
|
|
10,86,83,344
|
|
Precaution Dose
|
|
67,41,717
|
|
Precaution Dose
|
|
1,53,26,714
|
|
Total
|
|
1,70,21,72,615
गेल्या 24 तासांत 1,80,456 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 4,08,40,658
झाली आहे. परिणामी, भारतात रुग्ण बरे होण्याचा दर 96.46% झाला आहे.
गेल्या 24 तासात 67,597 नव्या कोरोना रुग्णांची नोंद झाली.
देशातील उपचाराधीन रुग्णांची संख्या सध्या 9,94,891 आहे. देशातील आतापर्यंतच्या एकूण बाधित रुग्णसंख्येच्या ती 2.35% आहे.
देशभरात चाचण्यांची क्षमता वाढवली जात आहे. गेल्या 24 तासांमध्ये एकूण 13,46,534 चाचण्या करण्यात आल्या. भारताने आतापर्यंत एकूण 74.29  कोटींहून अधिक चाचण्या केल्या आहेत.
देशभरात चाचणी क्षमता वाढवण्यात आली असताना, साप्ताहिक पॉझिटिव्हिटी दर सध्या 8.30% तर दैनंदिन पॉझिटिव्हिटी दर 5.02% आहे.
पंतप्रधान कार्यालय
प्रख्यात लेखिका आणि ओडिशाचे मुख्यमंत्री यांच्या भगिनी गीता मेहता यांच्या निधनाबद्दल पंतप्रधानांकडून शोक व्यक्त
पंतप्रधान नरेंद्र मोदी यांनी प्रख्यात लेखिका आणि ओडिशाचे मुख्यमंत्री नवीन पटनायक यांच्या भगिनी गीता मेहता यांच्या निधनाबद्दल तीव्र शोक व्यक्त केला आहे.
आपल्या एका x वरील पोस्टमध्ये पंतप्रधान म्हणाले;
“प्रख्यात लेखिका श्रीमती गीता मेहता जी यांच्या निधनाने मला तीव्र दु:ख झाले. त्या एक बहुआयामी व्यक्तिमत्त्व होत्या, ज्या त्यांच्या बुद्धिमत्ता आणि लेखन कौशल्य तसेच चित्रपट निर्मितीच्या आवडीसाठी ओळखल्या जायच्या. त्यांना निसर्ग आणि जलसंधारणाची विशेष आवड होती. या दुःखाच्या प्रसंगी माझ्या संवेदना @Naveen_Odisha जी आणि त्यांच्या संपूर्ण कुटुंबासोबत आहेत. ओम शांती.”